**NOTĂ INFORMATIVĂ**

**la proiectul hotărârii Guvernului cu privire la aprobarea Metodologiei de calcularea a tarifelor la serviciile prestate de către Agenția Națională Transport Auto, și a Nomenclatorului serviciilor și cuantumului tarifelor la acestea**

|  |
| --- |
| * + - 1. **Denumirea autorului şi, după caz, a participanților la elaborarea proiectului**
 |
| Proiectul hotărârii Guvernului cu privire la aprobarea Metodologiei de calculare a tarifelor la serviciile prestate de către Agenția Națională Transport Auto, și a Nomenclatorului serviciilor și cuantumului tarifelor la acestea, este elaborat de către Ministerul Infrastructurii și Dezvoltării Regionale (*în continuare –MIDR*) în comun cu Agenția Națională Transport Auto *(în continuare-Agenție).* |
| 2. **Condiţiile ce au impus elaborarea proiectului de act normativ şi finalitățile urmărite** |
| Proiectul hotărârii Guvernului cu privire la aprobarea Metodologiei de calculare a tarifelor la serviciile prestate de către Agenția Națională Transport Auto, și a Nomenclatorului serviciilor și cuantumului tarifelor la acestea, este elaborat în vederea asigurării unui mecanism transparent de calculare și stabilire a tarifelor la serviciile publice prestate contra plată prestate de Agenție, în baza formulei non-profit conform prevederilor Legii nr.234/2021 *cu privire la servicii publice (art.24 alin.(5))*, dar și respectarea principiilor de bază de reglementare a activității de întreprinzător, stabilite în Legea nr.235/2006- *transparenței decizională și principiul de previzibilitate a cheltuielilor.* Un alt aspect care a dus la elaborarea proiectului este că, agenții economici sunt lipsiți de tarife previzibile și echitabile la serviciile publice prestate de Agenție, fiind afectate principiile de transparență decizională și previzibilitate a cheltuielilor pentru mediul de afaceri. În astfel de condiții, nu putem anticipa o dezvoltare a sectorului transportului rutier, fără a interveni în aspect de facilitare a posibilităților (creșterii numărului și facilitării accesului) de prestare a serviciilor publice pentru agenții economici din sectorul transporturilor rutiere.Diversitatea abordărilor în calcularea și stabilirea tarifelor pentru serviciile publice, aplicate anterior de către autoritățile administrative de specialitate în domeniul transportului rutier, s-au soldat cu mai multe efecte negative , atât pentru autoritățile prestatoare de servicii, cât și pentru beneficiarii acestora: diminuarea numărului de servicii prestate, incertitudinea privind prețurile la serviciile prestate, unele fiind stabilite în euro, iar cursul acestuia fiind flotantîn raport cu valuta națională, astfel creând obstacole în proces de accesare.În contextul celor expuse mai sus, in vederea consolidării cadrului normativ în domeniul respectiv, se face necesară elaborarea unui mecanism transparent de calculare și stabilire a tarifelor pentru serviciile publice prestate de autoritățile administrative de specialitate din domeniul transporturilor, pentru a asigura principiile de transparență decizională și previzibilitate a cheltuielilor pentru agenții economici din sectorul transporturilor, dar și suficiența financiară a autorităților prestatoare de serviciile publice din acest domeniu.Urmare a implementării prevederilor care vor reglementa și fundamenta formarea tarifelor la serviciile publice prestate de ANTA, se estimează:- agenții economici să își sporească activitățile, beneficiind de tarife previzibile și echitabile, formate în baza formulei non-profit, fundamentate de cheltuielile necesare prestării serviciilor publice de către autoritățile administrative de specialitate în domeniul transporturilor;- autoritățile administrative de specialitate în domeniul transporturilor să devină autosuficiente financiar, care să asigure cantitatea și calitatea necesară a serviciilor prestate, o dezvoltare continua a capacităților umane și tehnologice, precum și armonizarea la practicile europene de prestare a serviciilor publice. |
| **3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
| Nu are ca scop transpunerea legislației Uniunii Europene. |
| **4. Principalele prevederi ale proiectului şi evidențierea elementelor noi** |
| 1. Proiectul Metodologiei este structurat în 3 capitole, după̆ cum urmează̆: Capitolul I. Dispoziții generale – conține norme/principii generale aplicabile la calcularea tarifelor pentru serviciile publice prestate de către autoritățile administrative de specialitate în domeniul transporturilor rutier. Capitolul II. Modul de calculare a tarifelor/ costurilor la serviciile publice prestate de către autoritățile ANTA – prezintă formula de calcul a tarifului şi descrie elementele componente ale tarifului.Capitolul III. Structura costurilor incluse în tariful serviciului public – descrie componența costurilor/cheltuielilor în scopul determinării şi includerii acestora în tariful: * costuri directe materiale, aferente fiecărui serviciu prestat;
* costuri directe de personal;
* costuri indirecte.

2. Nomenclatorului serviciilor publice, temeiul legal și tarifele pentru acestea, calculate și stabilite de către ANTA, conform Metodologiei enunțate. Drept efect, se va asigura respectarea principiului de previzibilitate a cheltuielilor agenților economici în proces de desfășurare a activității de întreprinzător în domeniul transporturilor rutiere.Entitatea responsabilă pentru implementarea intervenției va fi autoritatea administrativă de specialitate ANTA , care va presta servicii publice conform Nomenclatorului la tarife, calculate în baza Metodologiei aprobate.În acest scop Agenția va calcula și aproba prin ordin al administratorului:- Costul cheltuielilor directe materiale a fiecărui din serviciile publice, conform Nomenclatorului;- Norma de timp necesară pentru prestarea fiecărui din serviciile publice, conform Nomenclatorului; |
| **5. Fundamentarea economico-financiară** |
| Aprobarea prezentului proiect de hotărâre de Guvern nu necesită cheltuieli financiare suplimentare. |
| **6. Modul de încorporare a actului în cadrul normativ în vigoare** |
| Ca urmare a aprobării documentului urmează a fi examinată necesitatea aprobării modificărilor la Nomenclatorul actelor permisive eliberate de către autorităţile emitente persoanelor fizice şi persoanelor juridice pentru practicarea activităţii de întreprinzător, aprobat prin Legea nr. 160/2011 privind reglementarea activității de întreprinzător. |
| **7. Avizarea şi consultarea publică a proiectului** |
| Începând cu data de 28.09.2023, de către ANTA a fost inițiată procedura de elaborare a metodologiei de calculare a tarifelor la serviciile prestate în conformitate cu competențele și atribuțiile Agenției. În scopul respectării prevederilor art. 11 al Legii nr. 239/2008 privind transparența în procesul decizional, anunțul privind inițierea elaborării proiectului hotărârii Guvernului cu privire la aprobarea *Metodologiei de calcularea a tarifelor la serviciile prestate de către Agenția Națională Transport Auto, și a Nomenclatorului serviciilor și cuantumului tarifelor la acestea* a fost plasat pe pagina web oficială a ANTA ( compartimentul „Anunțuri”) și pe portalul guvernamental www.particip.gov.md. Proiectul a fost transmis spre consultare Asociațiilor Patronale din domeniul transportului rutier, agenților economici.Examinarea analizei impactului de reglementare la proiectul hotărârii Guvernului cu privire la *aprobarea Metodologiei de calcularea a tarifelor la serviciile prestate de către Agenția Națională Transport Auto, și a Nomenclatorului serviciilor și cuantumului tarifelor la acestea* a fost susținut cu condiția ajustării și perfecționării documentului în conformitate cu obiecțiile și recomandările propuse. Proiectul urmează a fi avizat de către Ministerul Dezvoltării Economice și Digitalizării, Ministerul Finanțelor, Ministerul Justiției. |
| **8. Constatările expertizei anticorupție** |
| Proiectul de hotărâre urmează a fi supus expertizei anticorupție. |
| **9. Constatările expertizei de compatibilitate** |
| Efectuarea expertizei de compatibilitate nu este necesară, deoarece proiectul hotărârii nu are ca scop armonizarea legislației naționale cu legislația Uniunii Europene. |
| **10. Constatările expertizei juridice** |
| Proiectul de hotărâre urmează a fi supus expertizei juridice |
| **11. Constatările altor expertize** |
|  |

**Secretar General Angela ȚURCANU**